**Zápisnica**

**zo zasadnutia obecného zastupiteľstva obce Rykynčice konaného dňa 6.5.2019 o 17:00hod. v budove OcÚ**

**Program:**

1. Otvorenie zasadnutia
2. Určenie overovateľov zápisnice a návrhovej komisie
3. Rekonštrukcia požiarnej zbrojnice
4. Rôzne
5. Diskusia
6. Záver

**Prítomní:** podľa prezenčnej listiny

**K bodu 1:** Zasadnutie obecného zastupiteľstva otvorila starostka obce. Privítala prítomných a skonštatovala, že nakoľko je prítomná nadpolovičná väčšina poslancov (ospravedlnený poslanec K. Lukáč), zasadnutie je uznášaniaschopné.

Zasadnutie OZ zvolala starostka obce mimo schváleného plánu zasadnutí, nakoľko bolo potrebné neodkladne riešiť situáciu s dofinancovaním projektu „Rekonštrukcia požiarnej zbrojnice“.

Predniesla program zasadnutia, o ktorom dala hlasovať.

Za: 4 Proti: 0

**Uznesenie č. 30/05-2019**

Obecné zastupiteľstvo obce Rykynčice **schvaľuje** program zasadnutia podľa návrhu.

**K bodu 2:**  Za členov návrhovej komisie boli navrhnutí Anna Jankovičová a Daniel Fraňo.

Za: 4 Proti: 0

**Uznesenie č. 31/05-2019**

Obecné zastupiteľstvo obce Rykynčice **schvaľuje** návrhovú komisiu v zložení Anna Jankovičová a Daniel Fraňo.

Za overovateľov zápisnice boli navrhnutí Miroslav Melišek a Peter Jankovič.

Za: 4 Proti: 0

**Uznesenie č. 32/05-2019**

Obecné zastupiteľstvo obce Rykynčice **schvaľuje** zaoverovateľov zápisnice Miroslava Melišeka a Petra Jankoviča.

**K bodu 3:**

Obec podala v roku 2018 Žiadosť o poskytnutie dotácie zo ŠR na rekonštrukciu požiarnej zbrojnice. Žiadosť bola schválená a finančné prostriedky boli obci poukázané. V súčasnej dobe by sa malo začať s realizáciou projektu. Vyskytlo sa však niekoľko okolností, ktoré je potrebné prejednať obecným zastupiteľstvom, aby bolo zrejmé ako ďalej postupovať.

a) Vo vypracovanej projektovej dokumentácii bolo opomenutých niekoľko položiek, ktoré sú pri výstavbe nevyhnutné. Tieto je potrebné hradiť z rozpočtu obce.

b) Nebolo zdokumentované, že pôvodná strecha je z azbestovo-cementovej krytiny a potrebuje špeciálnu likvidáciu. V roku 2018 schválilo OZ zloženie krytiny na náklady obce, no nakoľko toto nie je vôbec v projektovej dokumentácii, nemôžu byť tieto náklady zahrnuté do 5%-tnej spoluúčasti obce na projekte.

c) Projekt nezahŕňa celú budovu ale len jej časť. Budova má dĺžku 20,6 m a predmetom projektu je 16 m. Je na zváženie, či zrekonštruovať len časť určenú v projekte, čo je pri streche komplikované, alebo dofinancovať rekonštrukciu celej budovy.

Sumárne, podľa vypracovaných kalkulácií, by obec zo svojho rozpočtu do tejto stavby investovala cca 10 tis. Eur.

OZ prejednávalo, či za takýchto podmienok stavbu realizovať a ak áno, akým spôsobom zabezpečiť financovanie. Dospelo k záveru, že projekt je potrebné realizovať aj s uvedeným finančným navýšením. Budova stojí v strede obce a jej rekonštrukciou sa zveľadí celkový vzhľad obce, bude zhodnotená a tým bude lepšie využiteľná pre DHZO a pre obec.

Za: 4 Proti: 0

**Uznesenie č. 33/05-2019**

Obecné zastupiteľstvo obce Rykynčice **schvaľuje** realizáciu projektu „Rekonštrukcia požiarnej zbrojnice“ s navýšením rozpočtu o položky nezahrnuté v projekte a rekonštrukciu celej budovy.

Financovanie častí stavby, ktoré nie sú zahrnuté v projektovej dokumentácii a nie sú predmetom projektu, obec zabezpečí z vlastných zdrojov a aj formou bezúročnej pôžičky od súkromnej osoby. Takáto pôžička je pre obec oveľa výhodnejšia ako bankový úver. OZ sa uznieslo na pôžičke vo výške 10 000,- Eur.

Za: 4 Proti: 0

**Uznesenie č. 34/05-2019**

Obecné zastupiteľstvo obce Rykynčice **schvaľuje** vzatie si bezúročnej pôžičky vo výške 10 000,- Eur (Desaťtisíc) od súkromnej osoby Evy Majerovej, Rykynčice 102.

**Uznesenie č. 35/05-2019**

Obecné zastupiteľstvo obce Rykynčice **doporučuje** starostke obce uzatvoriť Zmluvu o pôžičke s veriteľom Evou Majerovou, Rykynčice 102.

**K bodu 4:**

1. ZŠ Plášťovce – žiadosť o príspevok pre žiakov na výlet

Riaditeľka ZŠ v Plášťovciach požiadala o príspevok pre žiakov na školský výlet. ZŠ v Plášťovciach navštevuje aj niekoľko detí z našej obce. Poslanci navrhli výšku príspevku 20 eur.

Za: 4 Proti: 0

**Uznesenie č. 36/05-2019**

Obecné zastupiteľstvo obce Rykynčice **schvaľuje** poskytnutie príspevku 20 Eur (Dvadsať) Základnej škole Plášťovce.

1. Nezisková organizácia Pierott so sídlom v Prešove žiada o poskytnutie finančného príspevku na liečbu chorého 9 ročného chlapca Marka.

Za: 0 Proti: 4

**Uznesenie č. 37/05-2019**

Obecné zastupiteľstvo obce Rykynčice **neschvaľuje** poskytnutie príspevku neziskovej organizácii Pierot.

1. Starostka obce informovala poslancov o situácii ohľadne projektu „Rekonštrukcia nevyužívanej budovy“. Zmluva s PPA na poskytnutie finančného príspevku je podpísaná a účinná, no nakoľko v žiadosti o príspevok bol uvedený účet vo VÚB a táto odmieta poskytnúť obci záruku a úver, bolo potrebné podať žiadosť o zmenu účtu a formu platby. Pokiaľ obec nemá podpísaný dodatok k zmluve a zabezpečené financovanie, nie je vhodné pristúpiť k odovzdaniu staveniska.

Po vyčerpaní programu starostka obce poďakovala poslancom za účasť a zasadnutie OZ ukončila.

V Rykynčiciach 7.5..2019

Overovatelia zápisnice: Miroslav Melišek ........................... Peter Jankovič ...........................

 Eva Nemčovská

 starostka obce